《潼关》
清代·沈兆霖

禁谷天开望若悬，凭高设险拱秦川。峥嵘太华排云出，曲折浑河抱堞圆。

此地纵横经百战，前朝控制抵三边。尚书废垒知何处？落日残鸦一惘然。

作者简介：（?—1862）浙江钱塘人，字尺生，号朗亭。道光十六年进士。授编修。咸丰间，累擢户部尚书。同治元年，署陕甘总督，率兵镇压撒回。还军途中，猝遇山洪涨发，淹死。谥文忠。工诗文，善篆隶，尤精刻印。有《沈文忠公集》。